lydenstyd | DinkJeug
’n Paar songs vir lydenstyd en Paastyd (wat nie in die Liedboek is nie)
10th November 2017 dinkjeugBOEKE EN MUSIEKlydenstyd, musiek, paastyd
My eerste voorstel is ’n VONKK song. Jip, nie ’n Flam song nie, ’n VONKK song. V277 ‘U is die lig wat deur die donker skyn’. Die melodie is die Skotse ‘Highland Cathedral’ (geskryf deur Uli Rover en Michael Korb en uitgegee deur die Church Hymnary Trust) en die Afrikaanse teks is deur ds. Hannes van der Merwe geskryf.
As Highland Cathedral nou nie dadelik ’n (kerk)klokkie by jou laat lui nie, gaan soek dit gerus op YouTube – jy gaan meestal ’n klomp doedelsakke kry wat die melodie uit bulk. OK, ek bely dat ’n doedelsak nou nie juis enige gevoelens van aanbidding by my oproep nie – dalk eerder gevoelens van wraak en moord alla die fliek Braveheart – maar die Highland Cathedral is ’n grootse ‘praise anthem’ wat die moeite werd is om vir jou gemeente aan te leer.
Hoekom ek juis hierdie lied op ’n jeug-platform voorstel is omdat dit ’n great song is wat die band en die orrel sáám kan doen. “DIE BAND EN DIE ORREL SAAM?!?!?!”
Hierdie lied se refrein vra vir ’n hemelse lawaai (dit is immers geskryf vir doedelsakke) – en nóg die orrel alleen nóg die band alleen gaan die regte volume bereik om reg te laat geskied aan die unieke aard van die lied.
As familie-bediening of intergenerational woorde is wat jou jeugbediening-hart vinniger en warmer laat klop, probeer gerus die lied! Jy gaan sommer ’n klomp van die anti-band brigade hul woorde laat sluk.
Dis die ideale lied om tydens lydenstyd aan te leer en om op Paassondag jou diens mee af te sluit!
F429 As ek dink aan die kruis (U alleen)
Hierdie lied, geskryf deur die super-talentvolle Riana Nel, help ons om te verstaan dat dit juis ons gebrokenheid was wat die kruisdood nodig gemaak het. Ek hoef dus nie harder te werk nie, maar kan my net oorgee aan sy genade-hart.
F91 U genade vir my is genoeg
Hierdie lied bly vir my een van die greatste Flam songs om tydens lydenstyd te doen. Dis oorspronklik deur die Nederlandse gospelsanger, Marcel Zimmer, geskryf en dit beskryf die lydenspad van Jesus op die Via Dolorosa, aan die kruis tot by die opstanding se ‘Jesus leef! Hy het opgestaan!’.
Ander ou bekendes wat jy kan probeer:
F12 ‘Meer as ooit’ – die Afrikaanse weergawe van ‘Above all’.
F207 ‘U het U heerlikheid en eer’ – die Afrikaanse weergawe van You laid aside your majesty
F208 ‘U het nie gewag op my’ – die Afrikaanse weergawe van You did not wait for me
F266 ‘’n Skadu oor my’ – ’n lied wat – as jou band dit regdoen – great met jongmense kan werk.
F268 ‘Verlosser vir my’
Wat van ’n lied vir lydenstyd vir jou Kinderkerk?
F226 ‘Jesus ek wil vir u dankie sê’ help kinders om te verwoord wat Jesus moes deurgaan.
Ons beleef die gasvryheid van die Taizé broers 13th August 2018
Matriekfees 31st July 2018
Millennials – energie en kreatiwiteit 31st July 2018
Toegerus vir die Toekoms 31st July 2018
‘n Vars Perspektief tot Berading aan Tieners 30th July 2018
Is familiebediening ‘n afdeling van gemeente-wees of is ‘n gemeente een groot familie? 20th July 2018
Life is beautiful 12th June 2018
Kinderseën 5th June 2018
Podcasts vir die Pad 30th May 2018
Brandstof V 29th May 2018